MAMA wa msanii nyota wa Bongo Fleva, Naseeb Abdul, maarufu kama Diamond Platinumz, anayefahamika kwa jina la Bi Sandra (Sandura Kassim) amekanusha tetesi za mwanaye kudaiwa kutumia madawa ya kulevya. Mama huyo amesema mwanaye amekuwa akifanya kazi sana kila kukicha hivyo anachoka sana na si kweli kwamba anatumia madawa kwani Diamond anajua fika madhara ya kutumia madawa na kama angetaka kutumia basi angeanza zamani alipokuwa akiishi Tandale.  “Unajua Nasib amefanya sana shoo, na anaimba bila ya kutegemea CD kama wengine. Yeye anaimba kwa kutumia sauti yake ndiyo maana inakauka, hawezi kuvuta madawa ya kulevya kwani hajuia madhara ya madawa ya kulevya? Kama kuvuta madawa ya kulevya angeanzia Tandale. Kuhusu albamu mpya ya RJ The DJ ‘Rommy Jones’, Mama Diamond amesema amemshauri kufanya kazi zaidi na kuzidi kwenda juu na sio kuishia alipo kwa sasa. Kwa upande wake mume wa Mama Diamond almaarufu Uncle Shamte pia amemshauri RJ The DJ kukaza na kumwombea mafaniko zaidi. 